Plantedyrkning opstod sandsynligvis før husdyrholdet i Mellemøsten.<ref>Watkins, Trevor: ''From foragers to complex societies in Southwest Asien'', i Chris Scarre (red), ''The Human Past – World Prehistory and the Development of Human Societies'', Thames & Hudson 2005, side 226–228.</ref> De første steder, hvor der findes spor af plantedyrkning, ligger i den vestlige randzone af Den frugtbare halvmåne: [[Abu Hureyra]] ([[Syrien]]) og [[Jeriko]] ([[Israel]]). Ændringerne med eksperimenter over dyrkning kan have været relativt pludselige og dramatiske.<ref>Roger Matthews, ''The Archaeology of Mesopotamien'', Routledge, London 2003, s. 74–75</ref> De vilde kornsorter var vigtige kosttilskud allerede i jæger- og samlerkulturer, og de vigtigste afgrøder var fra begyndelsen frø fra vilde kornsorter. Der er tegn som tyder på, at jægere og samlere så tidlig som 15.000 f.Kr. indsamlede vilde kornsorter. [[Eynan]] i det nordlige [[Israel]] er et vigtig fundsted for indsamling af vilde planter, både korn, [[Ægte Pistacie|ægte pistacie]] og [[mandeltræ]]ets nødder før og under Yngre Dryas.
Historie Arkæologi